open-index/open-wikipedia-markdown huggingface dataset:
Tomáš Dvořák

**Tomáš Dvořák** (s. 11. toukokuuta 1972 Zlín, Tšekkoslovakia) on tšekkiläinen kymmenottelija.

Dvořák voitti nuorten EM-hopeaa 1991. 1993 hän oli Stuttgartin MM-kisoissa kymmenes tuloksella 8032. 1995 hän voitti hopeaa Barcelonan sisäratojen MM-kisoissa seitsenottelussa tuloksella 6169 ja sijoittui Göteborgin ulkoratojen MM-kisoissa viidenneksi tuloksella 8236. Seuraavana vuonna hän voitti sisäratojen EM-hopeaa sekä olympiapronssia Atlantan olympialaisissa tuloksellaan 8664. Dvořák keskeytti Pariisin sisäratojen MM-kisoissa 1997, mutta teki myöhemmin samana vuonna Ateenan MM-kisoissa kuusi henkilökohtaista ennätystä ja voitti maailmanmestaruuden tuloksella 8837. Vuonna 1998 hän sijoittui neljänneksi sisäratojen EM-kisoissa, kolmanneksi Hyvän tahdon kisoissa ja viidenneksi Budapestin EM-kisoissa.

Dvořák sijoittui neljänneksi Maebashin sisäratojen MM-kisoissa 1999. 4. heinäkuuta 1999 hän teki moniotteluiden Euroopan cupissa uuden maailmanennätyksen 8994. Ennätyssarjan viisi tulosta oli hänen uusia henkilökohtaisia ennätyksiään. Maailmanennätys oli voimassa 27. toukokuuta 2001 saakka. Sevillan MM-kisoissa hän voitti toistamiseen maailmanmestaruuden. Seuraavana vuonna Dvořák voitti sisäratojen EM-kultaa tuloksella 6424 ja sijoittui Sydneyn olympialaisissa kuudenneksi. Edmontonin MM-kisoissa 2001 hän voitti kolmannen peräkkäisen maailmanmestaruuden. Vuonna 2002 hän voitti hopeaa sisäratojen EM-kisoissa, mutta keskeytti Münchenin EM-kisoissa. 2003 hän oli viides Birminghamin sisäratojen MM-kisoissa ja neljäs Pariisin ulkoratojen MM-kisoissa. Dvořák keskeytti Ateenan olympialaisissa 2004 ja sijoittui kahdeksanneksi Helsingin MM-kisoissa 2005.

Dvořák voitti maansa sisäratojen mestaruuden seitsenottelussa vuosina 1993–1997 sekä sisäratojen mestaruuden 60 metrin aitajuoksussa vuosina 1997, 1998 ja 2003. 

Heinäkuussa 2008 Dvořák ilmoitti lopettavansa pitkän uransa. Tšekin mestaruuskilpailuissa hän reväytti jalkansa 110 metrin aitajuoksussa ja ilmoitti sen jälkeen, ettei tule enää osallistumaan yhteenkään kymmenotteluun. 

Dvořák oli vielä kesäkuussa 2021 kymmenottelun kaikkien aikojen tilaston viidentenä ennätyksellään 8994.

## Ennätykset

## Lähteet
* 

### Viitteet
Orientation

**Orientation** on kemiläisen power metallia soittavan yhtyeen, Sonata Arctican EP vuodelta 2001. Albumi julkaistiin ainoastaan Japanissa. 

## Kappaleet
# "Black Sheep" - 3:42
# "Mary-Lou (acoustic version)" - 5:06
# "The Wind Beneath My Wings (Bette Midler cover)" - 4:45
# "Die With Your Boots On (Iron Maiden cover)" - 4:24
# "Video "Wolf & Raven"
# "Haastattelu Tuskasta 2002"

## Kokoonpano
* Tony Kakko - laulu, koskettimet
* Jani Liimatainen - kitara
* Tommy Portimo - rummut
* Marko Paasikoski - basso
* Mikko Härkin - koskettimet

## Lähteet

## Aiheesta muualla
* 
*
VR-3A

**VR-3A "Topi"** oli Suomen puolustusvoimien käyttöön otettu prikaatiradio. Tekniikaltaan se oli ruotsalainen 85-kanavainen radio, jota valmistettiin L. M. Ericssonin tehtailla Suomessa 1&nbsp;230 kappaletta vuosina 1955–1966. VR-3A:n seuraajaksi prikaatiradiona tuli vuodesta 1973 Oy Nokia Ab:n Oulun tehtailla lisenssillä valmistettu LV 317.

## Tekniset ominaisuudet
*Kanavamäärä: 85
*Massa 17,5 kg (virtalähteineen)
*Kantama: 6 km (marssiantennilla), 10 km – 15 km (normaaliantennilla) ja 25 km (dipoliantennilla)
VR-3B

**VR-3B "Tyko"** oli Suomen puolustusvoimien käyttöön otettu prikaatiradio. Tekniikaltaan se oli ruotsalainen 101-kanavainen radio, jota valmistettiin L. M. Ericssonin tehtailla Suomessa 1&nbsp;800 kappaletta vuosina 1955–1966. VR-3B:n seuraajaksi tykistöradiona tuli vuosina 1969–1972 Neuvostoliitosta toimitettu R-105, joka sai Suomessa tyyppimerkinnät LV 305 ja LV 306. Syy VR-3B "Tyko":n korvaamiseen raskaassa kranaatinheittimistössä ja tykistössä oli sen virtalähdeongelma.

## Tekniset ominaisuudet

*Modulaatio: FM 
*Kanavamäärä: 101
*Taajuusalue: 47–57 MHz
*Maksimilähetysteho: paristoilla 1 W, lipeäakulla 4 W
*Paino: Paristokäyttöisenä, varustein 16,6 kg. Lipeäakkukäyttöisenä, varustein 20,9 kg. 
*Virtalähde: Virtalähteenä voidaan käyttää paristojen ja lipeäakun lisäksi myös 12 V, 24 V akkua, sekä 230 V verkkoa lisälaitteiden avulla.
The Knack

**The Knack** on Los Angelesissa 1970-luvun lopulla perustettu yhdysvaltalainen rock-yhtye, joka tuli tunnetuksi vuonna 1979 ilmestyneestä singlestään "My Sharona". http://www.knack.com/history.html 

## Jäsenet
* Doug Fieger – laulu ja kitara
* Berton Averre – soolokitara
* Prescott Niles – basso
* Bruce Gary – rummut

## Diskografia
### Studioalbumit
* 
* 
* 
* 
* 
* 
* 
* 

### Kokoelma-albumit
* 
* 
* 

### Singlet
* "My Sharona" / "Let Me Out" (kesäkuu 1979)
* "Good Girls Don't" / "Frustrated" (syyskuu 1979)
* "Baby Talks Dirty" / "End Of The Game" (helmikuu 1980)
* "It's You" / "(Havin' A) Rave Up" (Britannia, maaliskuu 1980)
* "Can't Put A Price On Love" / "(Havin' A) Rave Up" (Yhdysvallat, huhtikuu 1980)
* "Pay The Devil (Ooo Baby Ooo)" / "Lil Cal's Big Mistake" (Yhdysvallat, marraskuu 1981; Britannia, lokakuu 1981)
* "Boys Go Crazy" / "We Are Waiting" (marraskuu 1981)
* "One Day At A Time" / "Rocket Of Love" (kesäkuu 1991)
* "Rocket Of Love" / "Doing The Dog" (huhtikuu 1991)

## Aiheesta muualla
* Yhtyeen viralliset kotisivut
VR-2A-C

**VR-2A-C "Panu"** oli Suomen puolustusvoimien käytössä ollut pataljoonaradio. Tekniikaltaan se oli sveitsiläinen Autophon-radio, jota valmistettiin Suomessa lisenssillä 2&nbsp;830 kappaletta vuosina 1957–1963 Valtion Sähköpajalla jalkaväkipataljoonia ja kranaatinheittimistöä varten. Myöhemmin VR-2A-C nimettiin LV 203:ksi. 

Sveitsiläistä Autophon:ia oli tilattu jo 1954 pieni koe-erä ja lisenssivalmistus voitiin aloittaa 1957 eduskunnan myöntämään puolustusmäärärahaan liittyen.

VR-2A-C:n seuraajaksi pataljoonaradiona tuli vuodesta 1973 Oy Nokia Ab:n Oulun tehtaillaan lisenssillä valmistama LV 217.

## Tekniset ominaisuudet
*Kanavamäärä: 24

## Lähteet
Stupa

**Stupa** on buddhalainen kypärän- tai kellonmuotoinen rakennus, joita tapaa Intiassa, Himalajalla ja muualla Aasiassa, nykyisin myös länsimaissa. Kaakkois-Aasiassa rakennustyyppiä kutsutaan nimellä *chedi* ja Sri Lankassa nimellä *dagoba* tai *topa*.

Stupa on saanut alkunsa Buddhan maallisten jäännösten, reliikkien, päälle kasatusta hautakummusta.  Kerrotaan että Buddhan kuoltua hänen ruumiinsa tuhkattiin, tuhka jaettiin kahdeksaan uurnaan, jotka haudattiin kahdeksaan stupaan eri puolille. Yhdeksäs stupa rakennettiin pyhäinjäännökset sisältäneen astian päälle. Yhtäkään alkuperäistä stupaa ei ole varmuudella löydetty. Bangkokissa paikalliset väittävät Wat Saket -temppelin olevan niistä yksi. 

Stupa koostuu viidestä rakenneosasta:
* nelikulmainen jalusta
* puolipallonmuotoinen kupoli
* kartionmuotoinen torni
* kuunsirppi
* ympyränmuotoinen levy

Stupa symboloi viittä elementtiä: maata, vettä, tulta, ilmaa ja eetteriä. Termit on käsitettävä symbolisina. Stupan rakentajilla on mielessä energia ja sen liike eri elementeissä. Esimerkiksi maassa energia ei liikahtele, vaan on estynyttä, paikallaan pysyvää.

Suomessa on kaksi stupaa. Yksi niistä sijaitsee Siikaisissa, mikä tekee siitä myös maailman pohjoisimman stupan. Toinen, tiibetinbuddhalainen stupa, sijaitsee Kanta-Hämeen Jokioisissa, sen ollen Suomen suurin.

## Katso myös
* Phra Pathom Chedi

## Lähteet

## Aiheesta muualla
Aikido Suomessa

**Aikido** () on moderni japanilainen budolaji, jonka kehitti Morihei Ueshiba () (jota kutsutaan nimellä *O-sensei* eli "suuri opettaja") 1900-luvun alkupuolella. Teknisesti aikido on Daito-ryu-aikijujutsusta perittyihin heittoihin ja nivellukkoihin perustuva taistelulaji, johon on yhdistetty miekkatekniikkaa kenjutsusta. Aikidossa ei keskitytä niinkään lyönteihin ja potkuihin, vaan siinä harjoitellaan pääasiassa vastustajan voiman ja sen liikeradan ohjaamista rentouden ja mahdollisimman vähäisen voimankäytön keinoin. *O-sensei* painotti opetuksessaan lajin henkisiä puolia ja pyrkimystä rauhaan - harjoittelussa tämä näkyy tekniikoiden pehmeydessä ja pyöreydessä. Aikidossa vastustajaa ei myöskään pyritä vahingoittamaan.

## Aikidon alku Suomessa
Aikidon harjoittelu Suomessa alkoi vuonna 1970, jolloin Toshikazu Ichimura tuli esittelemään aikidoa Suomeen. Ensimmäinen alkeiskurssi järjestettiin Meido-Kanissa, jossa alkoivat ensimmäisenä myös säännölliset harjoitukset.
Aikidon harrastajia on nykyään noin 3&nbsp;000, joista noin kolmasosa on naisia. Mustan vyön suorittaneita harrastajia on yli 400.
Aikidoliittoon rekisteröityneitä seuroja on 73 (v. 2013).
## Suomessa harjoiteltavat aikidotyylit
Suomessa suurin osa aikidosta on Aikikai-tyyliä, joka on ”alkuperäinen” aikidotyyli. Myös ki-aikidoa harrastetaan jonkin verran. 
## Edistyneimmät aikidokat Suomessa

Korkein suomalaisen saavuttama vyöarvo aikidossa tällä hetkellä on 7. dan, joka on myönnetty kahdeksalle henkilölle: Juhani Laisille 2014, Börje Lindenille (asuu nykyisin Ruotsissa) 2017, Jukka Helmiselle 2019, Harri Rautilalle 2019, Matti Joensuulle 2020, Petteri Sileniukselle 2021, Tiina Manderbackalle 2022 ja Miranda Saarentaukselle 2022. Viidelle suomalaiselle aikidokalle on myönnetty shihanin arvonimi: Juhani Laisille vuonna 2010, Petteri Sileniukselle 2013, Jukka Helmiselle 2014, Harri Rautilalle 2019 ja Miranda Saarentaukselle 2019.

## Lähteet
* 
### Viitteet

## Aiheesta muualla

* Aikikai Foundation 
* Suomen aikidoliitto
* Aikidoliiton jäsenseurat 
* AikiWeb  
* Aikido Journal 
* Suomen Budo Aikido liitto (Finland budo aikikai)
Dasiitti

**Dasiitti** on kvartsipitoinen hapan laavakivilaji, joka kuuluu dioriittiluokkaan. Kvartsin lisäksi sen päämineraalit ovat plagioklaasi eli maasälpä, sarvivälke, biotiitti, ja pyrokseenit.

Sitä syntyy tulivuoren purkauksissa maanpinnalle vyöryvästä laavasta. Jos sama laava kovettuu maan alla, syntyy granodioriittia.

Dasiitti on saanut nimensä muinaisen roomalaisen Daakian alueen (latinaksi Dacia) mukaan, josta sitä ensimmäisen kerran löydettiin.

## Lähteet
Tórshavnin tuomiokirkko

**Tórshavnin tuomiokirkko** on kalkittu kirkkorakennus Färsaarten pääkaupungissa Tórshavnissa. Se on toiseksi vanhin säilynyt kirkko Färsaarilla. Kirkko sijaitsee Tórshavnin vanhassakaupungissa, Tinganesin niemimaan pohjoisessa päätepisteessä, ja on yksi kaupungin tärkeimpiä nähtävyyksiä.

Kirkko valmistui alun perin vuonna 1788. Vuonna 1865 tapahtunut kirkon kunnostus muutti täysin kirkon ulkonäköä, mutta se vaikutti vain vähän kirkon rakenteisiin. Vuonna 1935 kirkon kuoria pidennettiin neljällä metrillä ja kirkkoon rakennettiin uusi sakaristo. Vuodesta 1990 lähtien kirkko on ollut Färsaarten hiippakunnan piispanistuin ja siten tuomiokirkko.
Epifenomenalismi

**Epifenomenalismi** on mielenfilosofinen näkemys, jonka mukaan mielen ja ruumiin kausaalinen vuorovaikutus on yksisuuntaista: aivoissa tapahtuvat muutokset voivat vaikuttaa mieleen/tajuntaan, mutta mieli/tajunta ei voi vaikuttaa aivoihin eikä ihmisen käyttäytymiseen. Mielentilat ovat siis vain fysikaalisen aivotoiminnan sivutuotteita.

## Aiheesta muualla

*
El Sueño de Morfeo

**El Sueño de Morfeo** on espanjalainen kelttimusiikista vaikutteita ottava popyhtye. Yhtyeen ydinkolmikon muodostavat David Feito (kitara), Raquel del Rosario (laulu) ja Juan Luis Suárez (kitara).

Yhtye perustettiin nimellä Xemá vuonna 2002. Debyyttialbumi *Del interior* julkaistiin samana vuonna eikä saavuttanut mainittavaa menestystä. Juan Luis Suárezin liityttyä yhtyeeseen vuonna 2003 se vaihtoi nimensä nykyisekseen. Toinen albumi *El sueño de Morfeo* julkaistiin vuonna 2005. Uuden levy-yhtiön Globomedian panostuksen ja *[[Serranon perhe]]* -televisiosarjassa tehtyjen esiintymisten myötä yhtye nousi suursuosioon. Albumin singlet kappaleista "Nunca volverá" ja "Ojos de cielo" sijoittuivat Espanjan singlelistan ensimmäiseksi ja itse albumi myi tuplaplatinaa. Albumin jälkeen yhtye teki yli 100 konserttia käsittäneen kiertueen. El Sueño de Morfeon toinen albumi *Nos vemos en el camino* julkaistiin Espanjassa 17. huhtikuuta 2007. Vuonna 2013 yhtye edusti Espanjaa Eurovision laulukilpailussa.

Yhtyeen nimi tarkoittaa suomeksi "Morfeuksen unta".

## Jäsenet

* David Feito Rodríguez (s. 16. toukokuuta 1979 Oviedo, Asturian maakunta, Espanja) – akustinen kitara ja taustalaulu
* Raquel del Rosario Macías (s. 3. marraskuuta 1982 Teror, Las Palmasin maakunta, Espanja) – laulu
* Juan Luis Suárez Garrido (s. 4. huhtikuuta 1976 Gijón, Asturian maakunta, Espanja) – sähkökitara

## Julkaisut

* *Del interior* (nimellä Xemá, 2002)
* *El sueño de Morfeo* (2005)
* *Nos vemos en el camino* (2007)
* *Cosas que nos hacen sentir bien* (2009)
* *Buscamos Sonrisas* (2012)

## Lähteet

## Aiheesta muualla

* El Sueño de Morfeon virallinen sivusto  
*
Niilo Hallman

**Niilo Oskar Birger Hallman** (15. heinäkuuta 1916 Kuopio – 13. tammikuuta 2011 Helsinki) oli suomalainen lääkäri ja professori. 

Hallmanin vanhemmat olivat kauppaneuvos Lauri Gustav Hallman ja Elna Maria Durchman. Hänen puolisonsa vuodesta 1941 oli Helena Maria Margareta Tuulio, rovasti K. Z. Tallgrenin tytär.  Oulun yliopiston lastentautiopin professori emeritus Mikko Hallman (s. 1945) on heidän poikansa. Hallman tuli ylioppilaaksi Kuopion lyseosta 1934, valmistui lääketieteen lisensiaatiksi 1943 ja väitteli lääketieteen ja kirurgian tohtoriksi samana vuonna. Lastentauteihin hän erikoistui 1948 ja lasten tartuntatauteihin 1961.

Hallman toimi Helsingin yliopiston lastentautiopin dosenttina vuodesta 1949 vuoteen 1956 ja sitten professorina vuoteen 1983. Hän oli pitkään HYKSin Lastenklinikan ylilääkäri, samoin kuin useiden alan säätiöiden johdossa. Sekä uransa aikana että eläkkeelle jäätyään hän usein ilmaisi huolensa lasten ja lapsiperheiden elämästä. Hallman valittiin Suomalaisen Tiedeakatemian jäseneksi vuonna 2002.

Sodissa Hallman toimi pataljoonan lääkärinä, lääkintäkomppanian päällikkönä sekä rykmentin ja sotasairaalan lääkärinä. Sotilasarvoltaan hän oli lääkintäkapteeni (1942).

Kauppaneuvos Kai Hallman oli Niilo Hallmanin veli.

## Lähteet

## Aiheesta muualla
* 
*
AS-418

**AS-418** on neuvostoliittolainen sähkötysradioasema (HF-radioasema), joka oli sijoitettu GAZ-66 maastokuorma-autoon. Niitä hankittiin jalkaväkiprikaatien ja armeijakuntien viestijoukoille yli 60 kappaletta 1970-luvun alkupuolella.
AS-351

**AS-351** on neuvostoliittolainen radioasema, joka oli sijoitettu GAZ-69-maastohenkilöautoon. Niitä hankittiin jalkaväkiprikaatien ja armeijakuntien viestijoukoille miltei 300 kappaletta 1970-luvun alkupuolella.

## Katso myös
*AS-418
Hotelli Viru

**Original Sokos Hotel Viru** on hotelli Tallinnassa. Se valmistui vuonna 1972 ja on sittemmin kuulunut vuodesta 2003 lähtien SOK:n hallintaan.

## Historia
Neuvostoliittolaisen Inturistin hallinnoima Viru-hotelli avattiin 5. toukokuuta 1972. Hotellirakennus oli ensimmäinen Viroon rakennettu tornitalo ja erottamaton osa Tallinnan kaupunkikuvaa. Rakennuksen pääsuunnittelijat olivat virolaiset arkkitehdit Mart Port ja Henno Seppman. Nykyisin hotellin yhteydessä sijaitsee myös ostoskeskus Viru Keskus.

Neuvostoliitto antoi Viru-hotellin rakennusprojektin vuonna 1969 savonlinnalaiselle *Repo Oy* -rakennusliikkeelle, ja hotellin rakennustyöt alkoivat saman vuoden heinäkuussa. Rakennusliike meni kuitenkin kesken rakennustöiden konkurssiin vuonna 1971 sen jälkeen, kun rakenteilla olleen hotellin yläkerroksissa syttyi tulipalo joulukuussa vuonna 1970. Suomen valtion oli arvovaltasyistä hankittava uusi rakentaja ja annettava hankkeeseen valtiontakuu. Rakennustyötä jatkanut Rakennuskunta Haka sai hotellin valmiiksi toukokuussa vuonna 1972. Panostus kuitenkin kannatti, koska sitä seurasi hotellin valmistumisvuonna rakennusprojekti Pääjärvellä ja myöhemmin Enson ja Kostamuksen projektit.

Neuvostoaikana hotellin 23. kerroksessa sijaitsi KGB:n käytössä ollut radiokeskus, josta käsin harjoitettiin hotellivieraiden salakuuntelua ja tarkkailua. 60 hotellihuoneessa oli salakuuntelulaitteet, ja myös joissakin Viru-hotellin ravintolan pöydissä oli mikrofoneja. KGB poistui hotellista Viron jälleenitsenäistyttyä vuonna 1991, mutta salainen huone paljastui vasta vuonna 1994. Entinen radiohuone on nykyisin museona.

Viru-hotelli siirtyi vuonna 2003 yrityskaupalla SOK:n hallintaan. Hotellissa on nykyisin 516 huonetta, joista 423 alkuperäisessä Viru-hotellissa ja 93 sen viereen vuonna 2014 valmistuneessa design-hotelli Solo Sokos Hotel Estoriassa. Huhtikuussa 2020 hotellit yhdistetiin Viru-hotellin nimen alle ja kompleksiin rakennetiin lisää 98 uutta Superior-huonetta. Pontos Oy omistaa Tallinnan Viru-hotellin kiinteistön ja viereisen kauppakeskuksen.

Hotellin yhteydessä on yökerho Café Amigo, joka on maksuton hotellin asiakkaille.

Taru Mäkelä ohjasi vuonna 2013 dokumenttielokuvan *Viru – Tarinoita hotellista*.

## Lähteet

## Kirjallisuutta
* 

## Aiheesta muualla

* 
* Sokos Hotel Virun kotisivut
Manuela Montebrun

**Manuela Montebrun** (s. 13. marraskuuta 1979 Laval) on ranskalainen moukarinheittäjä.

Montebrun heitti viidenneksi 1998 Annecyn nuorten MM-kisoissa tuloksella 58,28. Saman vuoden Budapestin EM-kisoissa hän karsiutui. Seuraavana vuonna hän sijoittui kolmanneksi Universiadeissa tuloksella 68,11, neljänneksi Euroopan alle 23-vuotiaiden mestaruuskisoissa ja kahdenneksitoista Sevillan MM-kisoissa. Vuonna 2000 hän voitti maansa mestaruuden, mutta karsiutui Sydneyn olympialaisissa. 2001 Montebrun voitti toistamiseen Ranskan-mestaruuden ja voitti alle 23-vuotiaiden EM-kultaa. Edmontonin MM-kisoissa hän oli viides, mutta voitti kauden lopussa Universiadit heitettyään 69,79. Seuraavana vuonna hän voitti maansa mestaruuden lisäksi EM-pronssia Münchenin EM-kisoissa.

Montebrun voitti jälleen Ranskan-mestaruuden vuonna 2003. Samana vuonna hän voitti Euroopan cupin tuloksella 74,43 ja MM-pronssia Pariisin MM-kisoissa. Kauden lopussa hän oli  neljäs. Seuraavana vuonna hän voitti maansa mestaruuden ja sijoittui Euroopan cupissa viidenneksi, mutta karsiutui Ateenan olympialaisissa. Kauden lopussa  hän heitti kolmanneksi. Helsingin MM-kisoissa 2005 Montebrun sijoittui alun perin neljänneksi, mutta nousi vuonna 2013 pronssisijalle kun kilpailun alun perin voittanut Olga Kuzenkova hylättiin takautuvasti dopingin takia. Vuonna 2005 Montebrun voitti kuudennen perättäisen Ranskan-mestaruutensa ja lisäksi hän sijoittui toiseksi Euroopan cupissa ja kauden lopussa seitsemänneksi . Vuonna 2006 hän oli Euroopan talviheittocupissa kolmas, mutta voitti kilpailun seuraavana vuonna. 

Montebrun sijoittui kahdeksanneksi Osakan MM-kilpailuissa 2007. Pekingin olympialaisissa 2008 Montebrun sijoittui alun perin viidenneksi, mutta nousi vuonna 2017 pronssimitalistiksi kun edelle sijoittuneet Aksana Mjankova ja Darja Ptšelnik hylättiin dopingin takia.  Montebrun oli kuudes. Euroopan talviheittocupissa 2009 hän oli seitsemäs ja Berliinin MM-kilpailuissa kahdestoista. 

## Henkilökohtaiset ennätykset
* Kuulantyöntö: 13,99 (1999)
* Moukarinheitto: 74,66 (2005)

## Lähteet
* 

### Viitteet
Spider (vuoden 2002 elokuva)

**Spider** on vuonna 2002 ensi-iltansa saanut David Cronenbergin ohjaama elokuva. Se perustuu Patrick McGrathin samannimiseen romaaniin, josta McGrath sovitti itse käsikirjoituksen.

Elokuva käsittelee mielenvikaisuutta ja todellisuuden hämärtymistä.

## Näyttelijät

## Aiheesta muualla
* 
* Elokuvan viralliset kotisivut
Parempi loppu

__NOTOC__
**Parempi loppu** on Jonna Tervomaan vuonna 2007 julkaistu aikuisiän viides albumi. Levy meni ilmestyttyään suoraan Suomen virallisen albumilistan ykköseksi ja pysyi kärkikolmikossa myös seuraavat kaksi viikkoa. Kaikkiaan albumi pysyi listalla yhdentoista viikon ajan.

## Kappaleet
Kaikki kappaleet säveltänyt ja sanoittanut Jonna Tervomaa ja Jussi Jaakonaho, sanoittanut Tervomaa sekä sovittanut Jaakonaho, Juha Kuoppala, Tervomaa, Juho Viljanen ja Jonne Von Hertzen, ellei toisin mainittu.

# 
# 
# 
# 
# 
# 
# 
# 
# 
# 
# 

## Muusikot
* Jonna Tervomaa – laulu
* Jussi Jaakonaho – kitarat, koskettimet
* Juha Kuoppala – koskettimet
* Juho Viljanen – rummut, lyömäsoittimet, pasuuna
* Jonne von Hertzen – basso
* sekä Miikka Paatelainen – akustiset kitarat (8)

## Arvostelut
* Desibeli.net: 
* Dome.fi: 
* Soundi: 

## Lähteet
* Levyn kansivihko

### Viitteet

## Aiheesta muualla
* "Parempi loppu" -albumin syntyvaiheista Jonna Tervomaan kotisivulta 
* Kappaleiden sanat Jonna Tervomaan kotisivulta
Nicole Sullivan

**Nicole Julianne Sullivan** (s. 21. huhtikuuta 1970 Manhattan, New York, Yhdysvallat) on yhdysvaltalainen näyttelijä ja koomikko.

Sullivan on ollut mukana 1995 alkaneessa sketsisarjassa *[[MADtv]]*, jossa hän näytteli aktiivisesti kuusi vuotta. Hän esiintyi myös tilannekomediasarjassa *[[Kellarin kunkku]]*. Sullivan on tehnyt myös muutamia äänirooleja animaatioissa, kuten *[[Family Guy]]*, *[[Baby Blues (sarjakuva)#TV-sarja|Baby Blues]]* ja *[[Kim Possible]]*.

## Filmografia
* *[[Viiden juttu]]* (1994) – Terry (1 jakso)
* *[[Mad TV]]* (1995–2005) – Useita rooleja
* *[[Kova laki: Erikoisyksikkö]]* (2000) – Jen Caulder (1 jakso)
* *[[Titus (televisiosarja)|Titus]]* (2000) – Carol (1 jakso)
* *[[Family Guy]]* (2000–2006) – Useita rooleja (18 jaksoa) (ääni)
* *[[Buzz Lightyear of Star Command]]* (2000–2001) – Mira Nova (ääni)
* *[[Kellarin kunkku]]* (2001–2007) – Holly Shumpert
* *[[Tuho-osasto]]* (2001–2009) – Jill Tracy (6 jaksoa)
* *Clone High* (2002) – Jeanne d'Arc (ääni)
* *[[Kim Possible]]* (2002–2007) – Shego (ääni)
* *Less Than Perfect* (2003) – Deirdre Bishop (2 jaksoa)
* *[[Monk]]* (2005) – Janet Novak (1 jakso)
* *[[Kim Possible: Päättäjäispainajainen]]* (2005) – Shego (ääni)
* *Hot Properties* (2005) – Chloe Reid (5 jaksoa)
* *[[Boston Legal]]* (2006) – Joan Rubin (1 jakso)
* *[[Brandy ja Herra Whiskers]]* (2006) – Gerri (2 jaksoa) (ääni)
* *Thank God You're Here* (2007) – Itsensä (2 jaksoa)
* *[[Riemukas Robinsonin perhe]]* (2007) – Fanni Robinson (ääni)
* *Raines* (2007) – Carolyn Crumley
* *[[Zackin ja Codyn viiden tähden elämää]]* (2008) – Miss Klotz (1 jakso)
* *[[The Secret Saturdays]]* (2008–2009) – Drew Saturday (ääni)

## Lähteet

## Aiheesta muualla
* Voice Chasers 
* Fanisivu
Benea Reach

**Benea Reach** oli norjalainen progressiivista metalcorea soittava yhtye. Musiikissa on vaikutteita post-hardcoresta, mathcoresta ja post-metalista. Yhtyeen ensialbumi  *Monument Bineothan* sai Norjassa Spellemannsprisen-ehdokkuuden parhaasta metallialbumista. 

## Historia
Benea Reachin perustivat 22. maaliskuuta 2003 Norjassa asuvat ruotsinsuomalaiset rumpali Marco Storm ja laulaja Ilkka Volume, aiemman bändin Selfmindeadin lopettamisen jälkeen. Mukaan liittyivät basisti Morten, kitaristit Tor ja Erik sekä Anders (Digital Audio). Alkuperäinen kokoonpano kesti vuoden. Tänä aikana yhtye äänitti live-demo-ep:n. 

Vuonna 2004 Marco ja Ilkka hankkivat yhtyeeseen uusia jäseniä. Heistä merkittävin uusi jäsen oli Extol-yhtyeen Christer Espevoll. Yhtye äänitti demon kappaleesta "Pandemonium", jota jaeltiin eri levy-yhtiöille. Yhtye kiinnitettiin pian norjalaiselle Tabu Recordings -levymerkille, joka julkaisi Benea Reachin esikoisalbumin *[[Monument Bineothan]]*. Se toi yhtyeelle Spellemannsprisen-ehdokkuuden metalliluokassa 2006, kilpaillen Enslavedin, Gorgorothin ja Keep of Kalessinin kanssa tunnustuksesta.

Elokuussa 2007 yhtye ilmoitti äänittävänsä toisen albumin tanskalaisen tuottajan Tue Madsenin kanssa. Yhtyeen toinen albumi *[[Alleviat]]* julkaistiin helmikuussa 2008.

22. tammikuuta 2010 Benea Reach ilmoitti, että Christer Espevoll ja Håkon Nakken jättävät yhtyeen ja Mikael Wildén liittyi basistiksi.

Yhtye vieraili Suomessa ensimmäisen kerran Callisto 10-year retrospective -tapahtumassa Turussa 5.3.2011.

Benea Reach siirtyi suomalaiselle Spinefarm Recordsille, jolla se julkaisi *Possession*-albumin vuonna 2013. 

Benea Reach ilmoitti 11. tammikuuta 2014 lopettavansa. Tämän jälkeen Selfmindead palasi jälleen parin keikan ajaksi. Sittemmin Marco perusti Grafstroem-metalliyhtyeen ja Ilkka ryhtyi kokeilevammalle norjankieliselle soolouralle sekä perusti ruotsinkielisen Himmel & Helvete -metallibändin.

## Vaikutteet
Yhtyeen pääasiallinen edustaja Marco Storm on kertonut haastatteluissa, että Benea Reachin vaikuttajia ovat muiden muassa Meshuggah, Neurosis ja Botch. Erityisesti Meshuggahin ep *[[None (EP)|None]]*. Muita vaikuttajia ovat My Bloody Valentine, Cult of Luna ja Mastodon.

## Diskografia
* 
* 
* 

## Lähteet

## Aiheesta muualla
* Yhtyeen viralliset kotisivut
David Tzuriel

**David Tzuriel** (s. 23. syyskuuta 1946) on israelilainen psykologi. Hänen erikoisalansa on oppimisen dynaaminen arviointi. Tzuriel toimii professorina ja kasvatustieteiden tiedekunnan johtajana Bar Ilan yliopistossa. Hän on opiskellut kliinistä psykologiaa Yhdysvalloissa Vanderbiltin yliopiston Peabody Collegessa. Hänen tieteellinen työnsä liittyy Lev Vygotskyn ja Reuven Feuersteinin teorioiden empiiriseen perustelemiseen

## Julkaisut
### Kirjat
* Tzuriel, D. (1998). Cognitive modifiability: The dynamic assessment of learning potential, Tel-Aviv: Sifriat Poalim. (hepreaksi) 
* Tzuriel, D. (Ed.) (1999) Mediated learning experience: Theory, research, and applications . Haifa: Ach Press, Oranim College, and the International Center for Enhancement of Learning Potential (ICELP). (hepreaksi)
* Tzuriel, D. Dynamic assessment of young children, New York: Kluwer Academic/Plenum Press. 
* Haywood, H.C. & Tzuriel, D. (Eds.). (1992). Interactive Assessment, New York: Springer-Verlag. 
* Tzuriel, D. (Ed.). (1992). Special issue: Mediated learning experience. Bisdeh Chemed. Tel-Aviv: Religious Teachers Organization Press. (hepreaksi) 
* Tzuriel, D. (2004). La valutazione dinamica delle abilita cognitive. Milano: Erickson. 

## Aiheesta muualla
* David Tzurielin kotisivut
Happomarjat

**Happomarjat** (*Berberis*) on piikikkäiden pensaiden suku, johon kuuluu noin 450–500 lajia. Suvun jäseniä kasvatetaan aita- ja koristekasveina. Ne ovat 1–5 metriä korkeita pensaita, jotkin ovat ainavihantia, toiset pudottavat lehtensä syksyllä usein komean syysvärin jälkeen.

Suomessa viljeltiin 1600-luvulta asti ruostehappomarjaa (*Berberis vulgaris*) etupäässä koristekasvina, mutta sen marjoja käytettiin myös rohtona. Kasvi osoittautui kuitenkin viljan tuhosienen, mustaruosteen väli-isännäksi, ja pensaita on hävitetty tämän takia. Sen sijaan suosituksi ovat tulleet hurmehappomarja (*Berberis* × *ottawensis* ’Superba’) ja japaninhappomarja (*Berberis thunbergii*) ja sen eriväriset (mm. puna- ja kirjavalehtiset) muunnokset.

## Lajeja
* *Berberis amurensis* – amurinhappomarja
* *Berberis buxifolia* – reunushappomarja
* *Berberis candidula* – hopeahappomarja
* *Berberis darwinii* – chilenhappomarja
* *Berberis koreana* – koreanhappomarja
* *Berberis prattii* – helmihappomarja
* *Berberis thunbergii* – japaninhappomarja
* *Berberis verruculosa* – välkehappomarja
* *Berberis vulgaris* – ruostehappomarja
* *Berberis* × *ottawensis* – tarhahappomarja (japaninhappomarjan ja ruostehappomarjan risteymä)
* *Berberis cretica* – kreetanhappomarja
* *Berberis heteropoda* – mustikkahappomarja
* *Berberis hispanica* – espanjanhappomarja
* *Berberis maderensis* – madeiranhappomarja
* *Berberis microphylla* – reunushappomarja
* *Berberis sibirica* – siperianhappomarja
* *Berberis sieboldii* – kyynelhappomarja

## Lähteet

## Aiheesta muualla
* Finto: Kassu – Kasvien suomenkieliset nimet: ''Berberis''
* Suomen Lajitietokeskus: Happomarjat (''Berberis'')
* Funet: Happomarjat (''Berberis'')
* ITIS: ''Berberis'' 
* United States Department of Agriculture (USDA): ''Berberis'' 
* Flora of China: ''Berberis'' 
* PheroBase: Floral volatiles of Genus Berberis
Megara (mytologia)

**Megara** () oli kreikkalaisessa mytologiassa Theban kuninkaan Kreonin vanhin tytär. Kreon antoi hänet puolisoksi Herakleelle, koska tämä oli taistellut urheasti Theban puolesta.

Tästä eteenpäin lähteet ovat hyvin erimielisiä. Herakleen ja Megaran lasten lukumäärä vaihtelee kahdesta kahdeksaan. Joidenkin lähteiden mukaan Herakles tappoi sekä Megaran että lapsensa Heran lähettämässä hulluudenpuuskassa, joka on aiheena muun muassa Euripideen tragediassa *[[Herakles (Euripides)|Herakles]]*. Toisten mukaan Herakles tappoi ainoastaan lapsensa, ja suoritettuaan myöhemmin sovitustyönä kaikki kaksitoista tehtäväänsä hän palasi Thebaan ja antoi vaimonsa Megaran puolisoksi veljenpojalleen Iolaokselle. Nämä saivat myöhemmin tyttären nimeltä Leipefilene.

## Lähteet
Ristidipoliantenni

**Ristidipoliantenni** on antenni, jossa kaksi dipoliantennia on liitetty toisiinsa kohtisuoraan vastakkain.   Vaikka dipoliantennit ovat periaatteessa suuntaavia, kahden dipoliantennin kytkeminen toisiaan kohtisuoraan ristidipoliantenniksi tarjoaa vastaanottomahdollisuuden laajalti ympyräsäteeltä.

## Lähteet
Tekovagina

**Tekovagina** on itsetyydytysväline, joka jäljittelee keinotekoisesti naisen sukupuolielimiä. Vagina on yleensä tehty pehmeästä materiaalista, joka voidaan voidella liukasteella ja lämmittää, jotta se tuntuisi mahdollisimman todenmukaiselta. Tekovaginoita on erilaisia, kuten motorisoidut tai aitoa vaginaa mahdollisimman tarkasti jäljittelevät mallit (esim. Fleshlight). Jotkut mallit voivat jäljitellä myös normaalia tiukempaa vaginaa, tai jopa vaginaa tiukempaa peräsuolta.

Eläimille suunniteltua tekovaginaa käytetään esimerkiksi keinosiemennyksessä eläinten sperman keräämiseen.

## Lähteet
Kevyt asiakaspääte

**Kevyt asiakaspääte** () on riisuttu tietokone, jonka päätarkoituksena on palvella käyttäjää yhteydenpitovälineenä isompaan ja tehokkaampaan keskustietokoneeseen. Monet kevyet asiakaspäätteet ajavat vain WWW-selainta tai pääteohjelmistoa. Vain hyvin pieni osa järjestelmän toiminnoista ja tiedostoista sijaitsee päätelaitteessa suurimman osan sijaitessa palvelimella.

Vanhat vajaatehoisiksi jääneet tietokoneet voidaan pienellä vaivalla muuntaa kevyiksi asiakaspäätteiksi, jolloin niiden elinkaari voi kaksinkertaistua. Tämän kaltaisia ratkaisuja käytetään esimerkiksi Suomen peruskouluissa ja lukioissa joissain kunnissa. 

Termin sanotaan olevan lähtöisin Oraclen aloittaman Liberate-yhtiön tuotteista 1990-luvun alussa.

## X-pääte
X-pääte () on kevyt asiakaspääte, joka on tarkoitettu X Window System -käyttöön Unix/Linux järjestelmien kanssa. Usein X-päätteet sisältävät vain minimaalisen firmware-ohjelmiston, jolla pääte voi ladata varsinaisen pääteohjelmistonsa tiedostopalvelimelta TFTP-protokollalla.

X-päätteitä ovat valmistaneet muun muassa Digital Equipment Corporation, Hewlett-Packard, Network Computing Devices ja Tektronix.

## Kuvia

ClientronU700.jpg|Clientronn U700 (oikealla) ja henkilökohtainen tietokone kokovertailussa
Network Computing Devices NCD-88k X terminal.jpg|NCD-88k X-pääte


## Katso myös
* Pääte

## Lähteet

## Aiheesta muualla
D’elles

**D’elles** on laulaja Céline Dionin ranskankielinen studioalbumi, joka ilmestyi toukokuussa 2007. Albumin sanoitukset tulevat viideltä québeciläis- (Jovette Alice Barnier, Janette Bertrand, Denise Bombardier, Marie Laberge, Lise Payette) ja viideltä ranskalaisnaiskirjailijalta (Nina Bourauoi, Françoise Dorin, Nathalie Nechtschein, Christine Orban, George Sand). Musiikin säveltämiseen ovat osallistuneet muun muassa Erick Benzi ja Jacques Veneruso. Ensimmäinen single albumilta on avauskappale *[[Et s’il n’en restait qu’une]]* joka sai ensitoittonsa ranskankielisten maiden radioasemilla 14. helmikuuta 2007.

Albumi nousi Kanadassa Billboard 200 -listan ensimmäiselle sijalle.

## Kappaleet
#
#
#
#
#
#
#
#
#
#
#
#
#

## Arvostelut
* Allmusic: 
* Los Angeles Times: 

## Lähteet
EXistenZ (elokuva)

**eXistenZ** on David Cronenbergin ohjaama ja käsikirjoittama tieteiselokuva. Se käsittelee virtuaalitodellisuuspelejä.

## Juoni

Allegra Geller (Jennifer Jason Leigh) on maailman paras pelisuunnittelija, jonka uusin peli on esiteltävänä. Pelin käyttöliittymänä on alaselkään asennettu implantti, bioportti, johon orgaaninen pelikonsoli kiinnitetään. Kesken pelin esittelyn aseistautunut fanaatikko hyökkää Gellerin kimppuun ja vahingoittaa konsolia. Geller pakenee PR-harjoittelijan Ted Pikulin (Jude Law) kanssa. Geller houkuttelee vastentahtoisen Pikulin ottamaan itselleen bioportin, jotta he voisivat pelata peliä ja tutkia onko se vahingoittunut. Pari joutuu pian erikoiseen seikkailuun, jossa virtuaalitodellisuus ja todellisuus menevät sekaisin.

## Aiheesta muualla
*
Jacques Veneruso

**Jacques Veneruso** (s. 1959 Bône, Algeria) on ranskalainen laulaja-lauluntekijä. Hän on tehnyt musiikkia useille artisteille. Veneruso soitti aikoinaan Canada-yhtyeessä yhdessä muun muassa Erick Benzin kanssa. Nykyään Veneruso toimii myös Carole Fredericksin, Patrick Fiorin, Florent Pagnyn ja Michel Sardoun kiertueiden musiikillisena johtajana.

## Veneruson musiikin tulkitsijoita
* Anggun
* Tina Arena
* Gildas Arzel
* France D'Amour
* Cécilia Cara
* Céline Dion
* Leyla Doriane
* Les Enfants de la Terre
* Faudel
* Florence
* Patrick Fiori
* Carole Fredericks
* Garou
* Johnny Hallyday
* Ishtar Alabina
* Michael Jones
* Angélique Kidjo
* Marilou
* Yannick Noah
* Florent Pagny
* Michel Sardou
* Daniele Stéfani
* Roch Voisine
* Julie Zenatti
* Nanette Workman
Yhdystie 2956

**Yhdystie 2956** on Lahdesta Hollolaan johtava yhdystie. Se kulkee Lahdesta Teivaalta Jalkarannantienä Messilään, mistä se jatkuu Hollolan kirkonkylään.

Rantatie on suosittu pyöräily- ja ulkoilureitti Hollolan perinnemaiseman johdosta.

Se alkaa Lahden linja-autoaseman kohdalla yhdestä Lahden ruuhkaisimmista risteyksistä. Tällä kohdalla se on Jalkarannantie. Tie 2956 menee Jalkarannan halki ja siitä edelleen Hollolan puolelle Messilään, jossa Jalkarannantie vaihtuu Rantatieksi. Se kulkee Vesijärven rantaa pitkin ja johtaa Hollolan kirkolle.

Jalankulun ja pyöräilyn väylä on pitkään ollut Tielaitoksen ja Hollolan kunnan ykköshanke alueella.

Yhdystie 2956 ja yhdystie 3161 sekä Jarvalantie, kantatie 54, valtatie 12, Tiilikankaantie, Terveystie, Messiläntie, ja Lahdenkatu (entinen Savon valtatie) muodostavat Hollolan kulttuuritien.

## Nähtävyydet

Yhdystie 2956:n, joka muodostaa kolmasosan Hollolan kulttuuritiestä, varrella on useita eri nähtävyyksiä, jotka on mainittu sivun oikeassa laidassa. Nähtävyydet jatkuvat yhdystie 3161:n varrella palattaessa Hollolan kirkonkylästä takaisin valtatie 12:n varteen.

## Lähteet

## Aiheesta muualla
*Hollolan kulttuurireitti 
*http://www.hollola.fi/keskus/matkailu/Hollolan_kulttuuritie.pdf
TanDEM-X

**TandDEM-X** (*TerraSAR-X-Add-on for Digital Elevation Measurements*) on toinen Saksan avaruusjärjestön (DLR) ja EADS Astriumin yhteisrahoituksella toteutettava kaukokartoitussatelliitti, sen on TerraSAR-X:n sisaralus. Se laukaistiin avaruuteen 21. kesäkuuta 2010 venäläisellä Sojuz-kantoraketilla Baikonurin kosmodromilta.
 
Päätös toisen TerraSAR-X-perheen satelliitin rakentamisesta julkistettiin vuoden 2006 ILA-ilmailunäyttelyssä Berliinissä. Satelliitin hinnan sanottiin aiemmin olleen noin 85 miljoonaa euroa, josta DLR rahoittaa 56 miljoonaa euroa. Kesällä 2011 DLR sanoo satelliitin maksaneen 165 miljoonaa euroa, josta 75% tuli DLR:ltä ja 25% oli yrityksen omarahoitusta, jolla yritys sai yksinoikeuden satelliitin keräämän datan myyntiin.  Datan myynti on ollut paljon vähäisempää kuin Astrium Services -yritys oli odottanut. 

Suomalainen DA-Design Oy suunnitteli ja rakensi osan satelliitin SAR-tutkan komponenteista.

Data tulee DRL:n tutkimuskäyttöön ja Astriumin kautta kaupalliseen myyntiin. Yhteistoiminnassa TerraSAR-X/TanDEM-X-satelliittipari kuvaa koko maapallon maapinnan (150 miljoonaa neliökilometriä) kahdessa ja puolessa vuodessa. Kuvan resoluutio on 12 metriä. Maan pinnankorkeuden satelliitit mittaavat 2 metrin tarkkuudella.

## Katso myös
* TerraSAR-X, alus, jonka kopio TanDEM-X on
* TerraSAR-X2, TerraSAR-X:n kaavailtu seuraajasatelliitti

## Lähteet

## Aiheesta muualla
* 
* 
* 
* 
*
Jytä

**Jytä** oli 1970-luvun alussa Suomessa käytetty termi hard rockista ja heavy metalista. Jytäyhtyeiksi kutsuttiin Led Zeppelinin, Deep Purplen ja Uriah Heepin kaltaisia hard rock -yhtyeitä. Yleisradiossa oli esimerkiksi ohjelma nimeltä *Purkkaa ja jytää*. Purkka oli kevyempää popmusiikkia.

Myöhemmistä artisteista jytämusiikin edustajaksi voidaan laskea suomalainen Jukka ja Jytämimmit.

## Lähteet
Abdullahi Danjouma

**Abdullahi Danjouma** (s. 17. elokuuta 1988) on nigerialainen jalkapalloilija. Hän on pelannut myös Suomessa, edustaen silloin Kakkosessa pelannutta TP-Seinäjokea. Danjouma on pelannut Nigerian U20-maajoukkueessa 6 peliä, joissa on syntynyt kolme maalia. Hän kävi keväällä 2007 testissä VPS:n, FC Hakan sekä FC Interin liigajoukkueissa. Ennen Suomeen tuloaan hän pelasi Nigerian liigan Festac FC:n joukkueessa.

## Lähteet

## Aiheesta muualla
*Pelaajakortti
Folos

**Folos** (, ) oli kreikkalaisessa mytologiassa viisas kentauri ja Herakleen ystävä, joka asui luolassa Pelion-vuorella tai sen lähettyvillä.

Neljännen urotyönsä aikana matkalla sieppaamaan Erymanthoksen villisikaa Herakles poikkesi ystävänsä luolassa. He aterioivat yhdessä – vaikkakin Folos söikin lihansa raakana ja Herakles kypsennettynä – ja Herakles pyysi saada viiniä, jonka Folos oli Dionysokselta saanut. Viinin vahva tuoksu houkutteli paikalle myös muita kentaureja, jotka tulivat viinin aromista raivopäisiksi ja hyökkäsivät saadakseen sitä myös itselleen. Herakles ampui niitä Hydran vereen kastetuilla myrkytetyillä nuolillaan tappaen niistä useita, jolloin kentaurit perääntyivät aina Kheironin luolalle asti. Herakles osui myös tähän harhalaukauksellaan, jolloin Kheiron luopui kuolemattomuudestaan päästäkseen tuskistaan eroon.

Folos oli utelias tietämään, miten nuolet pystyivät aiheuttamaan niin paljon kuolemaa, ja poimi yhden niistä ylös. Hänkin kuitenkin kuoli onnistuttuaan pudottamaan ihmettelemänsä nuolen jalalleen siten myrkyttäen itsensä. Herakles hautasi hänet suurin menoin vuoren juurelle. Foloksesta sai nimensä Foloin metsä, johon tapahtumat olisivat sijoittuneet.

Hyginus mainitsee mahdollisuudesta, että Zeus olisi asettanut Foloksen kentaurin tähtikuvioksi taivaalle, mutta kuten hän itsekin mainitsee, kysymyksessä lienee ennemmin Kheiron.

## Lähteet
Kritolaos

**Kritolaos** (, k. ennen 111 eaa.) oli antiikin kreikkalainen peripateettiseen koulukuntaan kuulunut filosofi.

## Elämä

Kritolaos oli kotoisin Faseliksesta ja eli 82-vuotiaaksi. Hän opiskeli filosofiaa Ariston Keoslaisen oppilaana, ja hänestä tuli yksi peripateettisen koulun johtajia puhujantaitojensa sekä oppineisuutensa ja moraaliopetustensa ansiosta. Tutkijat ovat kuitenkin olleet erimielisiä siitä, tuliko hänestä koulun johtaja välittömästi Aristonin jälkeen, koska todisteet ovat ristiriitaisia.

Kritolaoksen elämän yksityiskohtia ei tunneta kovin hyvin, ja hänen elämästään tunnetaan vain yksi tapahtuma. Ciceron mukaan ateenalaiset lähettivät hänet yhdessä akatemialaisen Karneadeen ja stoalaisen Diogenes Babylonialaisen kanssa Roomaan vuosina 156-155 eaa. esittämään vastalause Ateenalle määrätystä 500 talentin sakosta Oropoksen tuhoamisen vuoksi. Nämä kolme lähettilästä luennoivat filosofiasta Roomassa sellaisella menestyksellä, että Cato huolestui ja järjesti heidän häätönsä kaupungista.

## Filosofia

Kritolaos oli yleisesti lojaali peripateettisen koulun perinteisille opetuksille, mutta joissakin asioissa hän esitti edeltäjistään poikkeavia opetuksia. Hän esimerkiksi katsoi, että nautinto oli pahaa ja että sielu koostuu eetteristä. Olemassaolon päättyminen oli hänelle täydellisyyden saavuttamista luonnollisessa elämässä, ja se sisälsi sekä sielun ja ruumiin hyveet että kaikki ulkoiset hyvät asiat. Cicero sanoi teoksessaan *[[Keskusteluja Tusculumissa]]*, että sielun hyveet olivat hänestä täysin ylivertaisia muihin hyviin asioihin verrattuna (*"tantum propendere illam bonorum animi lancem"*).

Kritolaos puolusti peripateettista käsitystä kaikkeuden ikuisuudesta ja ihmiskunnan tuhoutumattomuudesta stoalaisia vastaan. Asioiden luontaisessa järjestyksessä ei tapahtunut hänelle havaittavia muutoksia; ihmiskunta jatkaa elämäänsä luonnolta saamiensa kykyjen mukaan, eivätkä yksittäiset paheet, vaikka ovatkin kohtalokkaita yksilöille, voi vahingoittaa kokonaisuutta. Aivan kuten on absurdia olettaa, että ihminen olisi vain maasyntyinen, samoin olisi mahdotonta ajatella hänen tuhoutuvan lopulta. Maailman, ikuisen järjestyksen ilmentymänä, täytyy itsessään olla ikuinen.

## Lähteet

* 

### Viitteet
Matti Lonkainen

**Matti Lonkainen** (synt. **Lonkanen**, 14. huhtikuuta 1874 Tohmajärvi – 14. marraskuuta 1918 Helsinki) oli suomalainen poliitikko, joka toimi SDP:n kansanedustajana vuosina 1909–1918. Lonkainen sai sisällissodan jälkeen kahden vuoden vankeusrangaistuksen, vaikkei osallistunut punaisten toimintaan. Hän kuoli vankeudessa marraskuussa 1918.

## Elämä
Lonkaisen vanhemmat olivat talollinen Petter (Pekka) Lonkanen (1840−1881) ja Maria Tuomaantytär Seppänen (s. 1842). Isänsä kuoltua hän joutui kerjuulle ja työskenteli myöhemmin rautateillä, kivimiehenä sekä maatyöläisenä, kunnes hankki pientilan Värtsilän Kakunkylästä. Lonkainen liittyi SDP:n jäseneksi vuonna 1904 ja ryhtyi puolueen agitaattoriksi Pohjois-Karjalaan 1907. Eduskuntaan hänet valittiin vuonna 1909.

Sisällissodan käynnistyessä Lonkainen valittiin Työväen pääneuvoston varajäseneksi, mutta hän ei osallistunut sen toimintaan. Lonkainen vangittiin Helsingissä sodan päättymispäivänä 16. toukokuuta 1918 hänen ollessaan matkalla eduskunnan istuntoon. Kaupunginviskaali Adolf Mesterton kuulusteli Lonkaista seuraavana päiväna Helsingin lääninvankilassa ja totesi ettei hän ollut mukana punaisten toiminnassa. Lonkainen pidettiin siitä huolimatta vangittuna ja lokakuussa valtiorikosoikeus langetti hänelle 2 vuoden kuritushuonetuomion valtiopetoksesta. Syyksi katsottiin Lonkaisen syksyllä 1917 allekirjoittama *[[Me vaadimme]]* -julistus sekä 24. tammikuuta 1918 laadittu SDP:n eduskuntaryhmän julistus, jota niin ikään pidettiin vallankumouksellisena. Lonkainen ei kuitenkaan ollut paikalla kyseisessä eduskuntaryhmän kokouksessa. Väinö Tannerin ja Hannes Ryömän todistajanlausuntojen mukaan Lonkainen vastusti aseellista kapinaa jo syksystä 1917 lähtien ja kieltäytyi sodan aikana kaikista kansanvaltuuskunnan tarjoamista tehtävistä yrittäen päästä matkustamaan kotiseudulleen.

Pitkään sairastanut Lonkainen siirrettiin marraskuussa Sörnäisten kuritushuoneesta Helsingin Kirugiseen sairaalaan, jossa hän kuoli 14. marraskuuta 1918. Lehtitietojen mukaan syynä oli umpisuolentulehdus. Lonkaisen vankilapäiväkirjaa säilytetään Työväen Arkistossa.

## Perhe
Lonkaisen puoliso oli Ilomantsissa syntynyt Helena Karhapää (1885−1973), jonka kanssa hän avioitui vuonna 1906. Pariskunnalle syntyi viisi lasta.

## Aiheesta muualla
Ariston Keoslainen

**Ariston Keoslainen** (, myös tunnettu nimellä *Ariston Julislainen*; 200-luku eaa.) oli antiikin kreikkalainen peripateettiseen koulukuntaan kuulunut filosofi. Hän toimi koulun johtajana noin vuodesta 230 eaa. lähtien ja toimi siis todennäköisesti Lykon Troaslaisen seuraajana. Häntä ei tule sekoittaa lähes saman nimiseen stoalaiseen filosofiin, Ariston Khioslaiseen.

Aristonin teoksiin sisältyy dialogeja sekä Herakleitoksen, Sokrateen ja Epikuroksen elämäkerrat. Sen lisäksi hän on tallettanut peripateettisen koulukunnan johtajien testamentit. Eräistä teoksista ei tiedetä, onko ne kirjoittanut Ariston Keoslainen vai hänen stoalainen kaimansa. Teoksista on säilynyt katkelmia.

## Lähteet
Halo (albumi)

__NOTOC__
**Halo** on Jonna Tervomaan aikuisiän neljäs studioalbumi, joka julkaistiin 16. huhtikuuta 2004. Levy debytoi Suomen virallisen listan toisella sijalla, ja se pysytteli listalla yhteensä 34 viikon ajan. 

Vuonna 2005 *Halo* myi platinaa ja vuonna 2006 se palkittiin Vuoden albumin Emma-palkinnolla.

## Kappaleet

## Muusikot
* Jonna Tervomaa – laulu
* Jussi Jaakonaho – kitarat, koskettimet, lyömäsoittimet
* Tero Mikkonen – rummut, lyömäsoittimet
* Kim Rantala – koskettimet
* Jonne von Hertzen – basso

### Vierailevat muusikot
* Sanna Salmenkallio, Paula Tuukkanen, Laura Kajander-Fiestas – jouset (9, 10)
* Knipi, Mikko Mäkelä, Heikki Tikka – taustalaulut (2, 7)
* Miikka Paatelainen – lap steel (5)
* Markus Nordenstreng – huuliharppu (3)

## Arvostelut
* Soundi: 

## Lähteet
* 
* Levyn kansivihko

### Viitteet

## Aiheesta muualla
* Laulujen sanat Jonna Tervomaan nettisivulta
Omaninlahti

**Omaninlahti** (; khalīj ʿumān, ;daryā-ye ʿomān) on oikeastaan Intian valtameren sivumeri tai salmi, joka yhdistää Arabianmeren Hormuzinsalmen kautta Persianlahdelle.

Omaninlahden pohjoisranta kuuluu Iranille ja Pakistanille, lounaisrannalla ovat  Arabiemiirikunnat ja Oman. Noin 560 kilometriä pitkä Omaninlahti on itäpäästään noin 320 kilometriä leveä. Omaninlahden luoteisrajalla, ennen Persianlahden suun Hormuzinsalmen kapeinta osaa, meriväylä on kaventunut jo noin 85 kilometrin levyiseksi.

Merialueella kalastetaan jonkin verran, mutta strategisesti keskeistä on Omaninlahden tarjoama meritie Persianlahden öljyntuotantoalueelle. Maailman tärkeimmillä öljyntuoja- ja viejämailla on siksi suuri kiinnostus alueen turvallisuudesta. 

## Merialueen rajat
Kansainvälinen hydrografinen järjestö (IHO) määrittelee Omaninlahden rajat seuraavasti (1953):
* Luoteisraja: Arabian niemimaan rannalla olevan Ràs Limahin (25°57’ N) ja Iranin rannan Ràs al Kuhin (25°48’ N) välinen linja.
* Kaakkoisraja: Arabian niemimaan itäkulmassa olevaa Omanin Ras Haddin niemeä (Ràs al Hadd, 22°32’ N) ja Pakistanin Jiwaninniemeä (Ràs Jiyùni, 61°43’ E) yhdistävä linja. 

## Lähteet

## Aiheesta muualla
Viivalla

**Viivalla** on Jonna Tervomaan vuonna 2001 ilmestynyt aikuisiän kolmas albumi. Levy oli Suomen virallisella albumilistalla kaikkiaan kolmen viikon ajan, parhaimmillaan viidentenä.

## Kappaleet
Kaikki kappaleet sanoittanut Jonna Tervomaa sekä sovittanut Jaakonaho, Mikkonen, Rantala, von Hertzen sekä Tervomaa, ellei toisin mainittu.

# 
# 
# 
# 
# 
# 
# 
# 
# 
# 
# 
# 

## Muusikot
* Jonna Tervomaa – laulu, koskettimet
* Jussi Jaakonaho – kitara, koskettimet, lyömäsoittimet
* Tero Mikkonen – rummut, lyömäsoittimet
* Kim Rantala – koskettimet
* Jonne von Hertzen – basso, taustalaulu

### Vierailevat muusikot
* Aleksi Ahoniemi – saksofoni (6)
* Jukka Eskola – trumpetti, flyygelitorvi (3, 6)
* Niko Kokko – pasuuna (3)
* Jay Kortehisto – pasuuna (6)
* Timo Lassy – saksofoni (3)
* Tuure Kilpeläinen – huuliharppu (4)
* Lasse Kurki – taustalaulu (4, 9)

## Arvostelut
* City.fi: 
* Nyt.fi: 
* Soundi: 

## Lähteet
* Levyn kansivihko

### Viitteet

## Aiheesta muualla
* Laulujen sanat Jonna Tervomaan nettisivuilta
Dimitrovgrad (Venäjä)

**Dimitrovgrad** () on kaupunki Venäjällä Uljanovskin alueella Melekesjoen rannalla. Kaupungin asukasluku oli vuonna 2010 122&nbsp;580 henkilöä.

## Historia
Kaupunki perustettiin 1700-luvun alussa läheisen joen mukaisesti nimellä Melekess (Мелекесс) läheisen panimon työntekijöille. Panimo sulki ovensa 1848. 1900-luvulle tultaessa kylän asukasluku oli noin 8 500. 

15. heinäkuuta 1972 kaupunki nimettiin uudelleen Dimitrovragidiksi bulgarialaisen kommunistijohtaja Georgi Dimitrovin mukaan.

## Teollisuus
Dimitrovgradin pääelinkeinoihin kuuluu varaosa-, matto- ja kemikaaliteollisuus. Kaupungin suurin työllistäjä on vuonna 1956 perustettu valtion ydinvoiman tutkimuskeskus, joka on nykyään Rosatom-konsernin ydinvoimalayhtiö Atomenergopromin 100-prosenttisesti omistama tytäryhtiö NIIAR (),. Sen toimitilat ja ydinreaktorit sijaitsevat noin 6 kilometrin päässä kaupungista. Yksi tutkimuskeskuksen kahdeksasta reaktorista tuottaa kaupungille kaukolämpöä.

## Lähteet
Karttakeppi

**Karttakeppi** on puusta tai muusta materiaalista valmistettu osoitinväline, jota käytetään koulussa. Nimensä mukaisesti karttakepillä on helppo osoittaa kartasta tai opetustaulusta eri asioita. Aiemmin karttakeppiä käytettiin myös oppilaiden rankaisemiseen näpäyttämällä karttakepillä oppilasta sormille tämän pitäessä sormiaan pulpetilla. 

Karttakepit ovat läpimitaltaan usein noin 1–2 cm paksuja ja niiden pituus on noin 1–1,5 metriä. Nykyisin karttakepin korvikkeena käytetään yleisesti laserosoitinta.

## Lähteet

## Aiheesta muualla
*
Dimitrovgrad

**Dimitrovgrad** voi tarkoittaa ainakin seuraavia asioita:

* Dimitrovgrad, kaupunki Bulgariassa
* Dimitrovgrad, kaupunki Venäjällä
* Dimitrovgrad, kaupunki Serbiassa.